-----------------------------------------------------------------------
  1. ปัจจัยความเสี่ยง

  -----------------------------------------------------------------------

การดำเนินธุรกิจของบริษัทโดยทั่วไปจะเผชิญกับปัจจัยเสี่ยงหลายประการที่อาจเกิดขึ้น
โดยส่วนหนึ่งเป็นผลจากความผันผวนของสภาวะทางเศรษฐกิจ และการเงินของประเทศ
ทั้งนี้การบริหารความเสี่ยงถือเป็นกุญแจสำคัญประการหนึ่งในการดำเนินธุรกิจในปัจจุบัน
ซึ่งบริษัทได้ตระหนักและให้ความสำคัญในเรื่องดังกล่าวมาโดยตลอด ความเสี่ยงหลัก ๆ ประกอบด้วย
ความเสี่ยงในการจัดจำหน่าย ความเสี่ยงในธุรกิจการผลิต ความเสี่ยงด้านการเงิน และอื่น ๆ

บริษัทมีการกำหนดนโยบายการประเมินความเสี่ยง การบริหารความเสี่ยง
และการควบคุมความเสี่ยงที่เกิดขึ้น ให้อยู่ภายในระดับที่เหมาะสมและยอมรับได้
โดยมีคณะกรรมการบริหารความเสี่ยงรับผิดชอบในการบริหารความเสี่ยงดังกล่าว

คณะกรรมการบริหารความเสี่ยง (Risk Management Committee)
จัดตั้งขึ้นตามมติที่ประชุมคณะกรรมการบริษัท ครั้งที่ 73 เมื่อวันที่ 14 พฤศจิกายน 2550
มีหน้าที่ความรับผิดชอบในการสอบทานและนำเสนอนโยบายการบริหารความเสี่ยงและความเสี่ยงที่ยอมรับได้
กำกับดูแลการพัฒนาและการปฏิบัติตามกรอบการบริหารความเสี่ยงทั่วทั้งกลุ่มบริษัท
สอบทานรายงานการบริหารความเสี่ยงเพื่อติดตามความเสี่ยงที่สำคัญ
และดำเนินการเพื่อให้มั่นใจได้ว่ากลุ่มบริษัทมีการจัดการความเสี่ยงอย่างเพียงพอและเหมาะสม
นำเสนอความเสี่ยงในภาพรวมของกลุ่มบริษัท
รวมถึงความเพียงพอของระบบการควบคุมภายในเพื่อการจัดการเสี่ยงต่าง ๆ ที่สำคัญ
และเสนอต่อคณะกรรมการบริหารอย่างน้อยปีละ 2 ครั้ง ให้คำแนะนำและพิจารณาแก้ไขข้อมูลต่าง ๆ
ที่เกี่ยวกับการพัฒนาระบบการบริหารความเสี่ยงต่อหน่วยงานในกลุ่มบริษัท
และเพื่อให้เป็นไปตามหลักการกำกับดูแลกิจการที่ดี (Good Corporate Governance)

ปัจจัยความเสี่ยงที่อาจเกิดขึ้น ซึ่งอาจทำให้เกิดความเสี่ยงต่อการลงทุนของผู้ลงทุนอย่างมีนัยสำคัญ
มีดังต่อไปนี้

1.  ความเสี่ยงในการจัดจำหน่าย

1.1.1 ความเสี่ยงจากการที่ไม่ได้รับการต่ออายุสัญญาตัวแทนจำหน่าย

  สัญญาตัวแทนจำหน่ายเป็นปัจจัยสำคัญสำหรับธุรกิจตัวแทนจำหน่าย
  สัญญาของบริษัทย่อยมีลักษณะทั้งที่สามารถต่อสัญญาได้โดยอัตโนมัติและมีกำหนดระยะเวลา
  ซึ่งทำให้มีความเสี่ยงจากการที่คู่สัญญาจะขอยกเลิกสัญญาเมื่อถึงกำหนด
  และมีโอกาสสูญเสียรายได้จากการเป็นตัวแทนจำหน่าย
  นอกจากนี้อาจมีโอกาสที่คู่สัญญาขอเปลี่ยนแปลงข้อกำหนดเกี่ยวกับผลตอบแทนในสัญญา เช่น
  ขอเพิ่มอัตราผลตอบแทน อย่างไรก็ตาม เนื่องจากบริษัทย่อยและในนามบริษัท
  ดำเนินธุรกิจระหว่างกันมาเป็นเวลานานและได้ปฏิบัติตามเงื่อนไขที่ระบุในสัญญามาอย่างครบถ้วนโดยตลอด
  จึงมักได้รับความไว้วางใจและจะสามารถมีการเจรจาต่อรองหรือเพื่อต่อสัญญา
  อย่างสม่ำเสมอ

1.1.2 ความเสี่ยงจากการที่เจ้าของสินค้าเข้ามาทำตลาดเอง

  เนื่องจากกลุ่มบริษัทดำเนินธุรกิจเป็นตัวแทนจำหน่ายสินค้าหลากหลายชนิด
  มีช่องทางจัดจำหน่ายและบุคลากร
  ที่มีความชำนาญ รวมทั้งได้ทำด้านการตลาดมีฐานลูกค้าไว้อย่างเข้มแข็งแล้ว
  อย่างไรก็ตามหากเจ้าของสินค้าต้องการเข้ามาทำตลาดเองก็คงทำได้ แต่จะไม่ง่ายนัก
  และเนื่องจากตลาดของประเทศไทยยังมีขนาดเล็ก ไม่คุ้มค่าต่อการลงทุน

1.1.3 ความเสี่ยงด้านความต้องการของสินค้าจากลูกค้ารายใหญ่สำหรับผลิตภัณฑ์บรรจุภัณฑ์

  ความผันผวนของความต้องการสินค้าของลูกค้ารายใหญ่
  ทั้งในด้านที่มีความต้องการน้อยหรือมากเกินไป
  ย่อมกระทบต่อผลการดำเนินงานของบริษัท และโอกาสเกิดเหตุการณ์ดังกล่าวมีเป็นครั้งคราว เช่น
  เมื่อมีการปรับอัตราภาษีเครื่องดื่มแอลกอฮอล์ อย่างไรก็ตาม
  บริษัทได้ติดตามสถานการณ์ความต้องการของลูกค้าอย่างใกล้ชิดและได้รับความไว้วางใจให้ทำสัญญาซื้อขายระยะเวลา
  1 - 3 ปีเป็นส่วนใหญ่ นอกจากนี้
  บริษัทมีการกระจายการจัดจำหน่ายผลิตภัณฑ์ไปยังลูกค้าหลายกลุ่ม และขยายฐานลูกค้า /
  มองหาโอกาสจากผลิตภัณฑ์ / ตลาดใหม่
  อยู่เสมอเพื่อกระจายความเสี่ยงจากการกระจุกตัวของลูกค้า

1.1.4 ความเสี่ยงด้านความต้องการของสินค้าในกลุ่มสินค้าอุปโภคบริโภค

  ตลาดขนมขบเคี้ยวยังคงมีขยายตัวอย่างต่อเนื่อง ทั้งจากสินค้าและผู้ประกอบการที่มีอยู่ในปัจจุบัน
  และสินค้าใหม่และผู้ประกอบการรายใหม่ เนื่องจากยังคงเป็นที่ต้องการของผู้บริโภค
  ซึ่งยังคงต้องการบริโภคเป็นของทานเล่นหรือเป็นอาหารระหว่างมื้อ
  รวมถึงระหว่างการดำเนินกิจกรรมเช่น ดูทีวี ท่องเที่ยว เป็นต้น อย่างไรก็ตาม
  การรณรงค์จากองค์กรและหน่วยงานต่าง ๆ เช่น เรื่องโรคอ้วน หรือ ภาวะทุพโภชนาการ
  อาจมีผลต่อการ
  ให้ความสนใจขนมขบเคี้ยว หรือสินค้าทดแทนที่มีคุณค่าทางโภชนาการเพิ่มขึ้นในอนาคต กระนั้นก็ดี
  ผู้บริโภคยังให้ความสำคัญต่อรสชาด ความสดอร่อย และสะดวกในการเลือกและตัดสินใจซื้อ

1.2 ความเสี่ยงในธุรกิจการผลิต

1.2.1 ความเสี่ยงจากการขาดแคลนวัตถุดิบ

  กลุ่มบริษัทมีการดำเนินการผลิตสินค้าหลากหลายชนิด ที่มีนัยสำคัญได้แก่ บริษัท
  อุตสาหกรรมทำเครื่องแก้วไทย จำกัด (มหาชน) ใช้วัตถุดิบหลักคือ ทรายแก้วและสายแร่ต่าง ๆ
  เป็นทรัพยากรธรรมชาติที่นับวันจะหายากและ
  จะหมดสิ้นไป บริษัท เบอร์ลี่ ยุคเกอร์ เซลล็อกซ์ จำกัด
  ใช้วัตถุดิบเยื่อกระดาษเพื่อการผลิตกระดาษ ซึ่งราคา
  เยื่อกระดาษที่นำเข้ามีความผันผวนมาก
  บริษัทได้พัฒนาการผลิตให้สามารถผลิตเยื่อจากเศษกระดาษและใช้เป็นวัตถุดิบหลักในการผลิตกระดาษของบริษัท
  บริษัท เบอร์ลี่ ยุคเกอร์ ฟู้ดส์ จำกัด
  ใช้หัวพันธุ์มันฝรั่งที่นำเข้ามาจากต่างประเทศเพื่อใช้ในการปลูกภายในประเทศ
  มันฝรั่งเป็นพืชที่มีความเปราะบางต่อสภาวะอากาศและโรคพืช
  ซึ่งมีผลกระทบโดยตรงต่อผลผลิตต่อไร่ในแต่ละฤดูกาลเพาะปลูก
  การขาดแคลนมันฝรั่งย่อมส่งผลกระทบต่อรายได้และกำไรของบริษัท อย่างไรก็ตามตั้งแต่ปี 2549
  บริษัทสามารถพัฒนาแปลงทดลองปลูกมันฝรั่งที่ได้ผลผลิตดี
  และมีการขยายพื้นที่เพื่อเป็นการกระจายความเสี่ยงเมื่อเกิดการแปรปรวนของสภาพดินฟ้าอากาศ
  ทำให้บริษัท
  ไม่มีความจำเป็นต้องนำเข้ามันฝรั่งสดจากต่างประเทศเข้ามาใช้ในการผลิต

3.  ความเสี่ยงด้านการเงิน

    1.  ความเสี่ยงจากอัตราแลกเปลี่ยน

  กลุ่มบริษัทมีความเสี่ยงจากอัตราแลกเปลี่ยนเงินตราต่างประเทศ
  ซึ่งเกิดจากการซื้อและการขายสินค้าที่เป็นเงินตราต่างประเทศ
  กลุ่มบริษัทได้ทำสัญญาซื้อขายเงินตราต่างประเทศล่วงหน้า โดยมีวันครบกำหนดไม่เกิน
  หนึ่งปี เพื่อป้องกันความเสี่ยงของสินทรัพย์และหนี้สินทางการเงินที่เป็นเงินตราต่างประเทศ

2.  ความเสี่ยงด้านอัตราดอกเบี้ย

  กลุ่มบริษัทมีความเสี่ยงด้านอัตราดอกเบี้ยที่เกิดจากเงินกู้ยืม
  ทั้งนี้กลุ่มบริษัทได้จัดการความเสี่ยงดังกล่าว โดย
  ทำให้มั่นใจว่าเงินกู้ยืมส่วนใหญ่มีอัตราดอกเบี้ยคงที่ โดย ณ สิ้นปี 2550
  บริษัทมีเงินกู้ที่มีอัตราดอกเบี้ยคงที่
  ร้อยละ 69 ของเงินกู้ทั้งหมด
  และใช้เครื่องมือทางการเงินที่เป็นตราสารอนุพันธ์ซึ่งเกี่ยวข้องกับการแลกเปลี่ยนอัตราดอกเบี้ย
  เพื่อใช้ในการบริหารความเสี่ยงที่เกิดความความผันผวนของอัตราดอกเบี้ยที่เกิดจากเงินกู้โดยเฉพาะ